Matador (sjónvarpsrøð)

Matador er ein donsk sjónvarpsrøð í 24 pørtum, framleidd 1978-1981. Røðin er instruerað av Erik Balling eftir hugskoti hjá Lise Nørgaard, sum saman við Paul Hammerich, Karen Smith og Jens Louis Petersen skrivaði handritið, meðan teknarin Arne Ungermann stóð fyri teimum løttu vignettunum, sum innleiða og enda hvønn av teimum 24 pørtunum. Tónleikatemaið í sjónvarpsrøðini er komponerað av Bent Fabricius-Bjerre.

Røðin fylgir lívinum í einum donskum landsbýi í tíðarskeiðnum 1929-1947. Høvuðsperónurin, Mads Andersen-Skjern, kemur í 1929 sum handilsreisandi til statiónsbýin Korsbæk. Hann leggur skjótt til merkis, at vinnulívið í býnum er støðgað upp, so hann fer í holt við at lata upp ein klædnahandil, sum vinnur kappingina við hin higartil einasta handilin av hasum slagnum í býnum, Damernes Magasin.

Sjónvarpsrøðin teknar eina fína mynd av tíðini undir kreppuni í 1930-árunum og av Danmark undir týsku hersetingini. Hyggjarin fylgir lívinum hjá familjunum, og røðin gevur samstundis eina vælrakta tíðarmynd. Íblásturin frá eitt nú tí ensku sjónvarpsrøðini Upstairs, downstairs (danska heitið var: Herskab og tjenestefolk) er týðulugur, men sjónvarpsrøðin Matador er álíkavæl sera donsk í sínum úttrykki og gjørdist serliga væleydnað orsakað av frálíkum framførslum av fleiri av bestu sjónleikarunum í Danmark. Fleiri av teimum leikandi mugu í dag, fleiri ár seinni, enn finna seg í at verða sett í samband við tann leiklut, ið tey spældu í Matador.

Røðin er blivin ein danskur klassikari og ein av best eydnaðu sjónvarpsrøðunum hjá Danmarks Radio nakrantíð. Sjónvarpsrøðin var frumsýnd í Danmark hin 11. november 1978, og tann seinasti parturin var vístur í 1981, men síðan ta seinastu sýningina, so hevur røðin verið at sæð hesi árini (1. partur er sendur hesi árini): í 1984, 1989, 1997, 1998, 2006 og 2012. Tá røðin varð endursend í 1986, varð ein einkultur partur sæddur af 3,6 milliónum hyggjarum, sum tá var tað hægsta hyggjaratal, sum nakrantíð er mált í Danmark. Sjálvt tá tann sætta endursendingin varð víst í 2006-2007, tá DR ikki longur var tann einasta danska sjónvarpskanalin, var tað álíkavæl yvir ein millión, ið hugdi eftir hvørjum parti. Røðin er seld til fleiri onnur lond, og harumframt kom øll røðin út á 12 DVD-fløgum í2001, og fyrst í 2011 vóru yvir 3 milliónir eintøk seld, og tað ger Matador til mest selda DVD í Danmark nakrantíð. 

Eisini í Føroyum hevur Matador verið víst fleiri ferðir, og eisini her hevur sjóvarpsrøðin verið vælumtókt.

 Tey leikandi 

Ole Andreasen, fortelur tað sum hendi í seinasta parti
Jørgen Buckhøj, Mads Skjern
Ghita Nørby, Ingeborg Larsen, gift Skjern
Holger Juul Hansen, Hans Christian Varnæs
Malene Schwartz, Maude Varnæs
Jesper Langberg, Kresten Skjern
Helle Virkner, Elisabeth Friis, gift Skjern
Buster Larsen, grísahandlarin Oluf Larsen
Lily Broberg, Kathrine Larsen
Bent Mejding, Jørgen Varnæs
Kurt Ravn, Lauritz "Røde" (Reyði) Jensen
Ove Sprogøe, doktor Louis Hansen (lækni)
Kirsten Olesen, Agnes Jensen, fødd Rud - fyrrverandi tænastugenta hjá Varnæs familjuni
Elin Reimer, Laura Larsine Sørensen, kokkagenta hjá Varnæs familjuni
Karin Nellemose, Misse Møhge, gift Andersen
Karen Berg, fru Fernando Møhge
Axel Strøbye, Viggo Skjold Hansen
Birthe Backhausen, Musse Skjold Hansen
Ulla Henningsen, Iben Skjold Hansen, gift Skjern
Karl Stegger, konsul Emanuel Holm
Else-Marie Juul Hansen, konsulinda Oda Holm
Arthur Jensen, hr. Rudolf Schwann
Bjørn Watt Boolsen, oberst Hachel
Sonja Oppenhagen, Victoria 'Vicki' Hachel, gift Arnesen
Per Pallesen, tænarin Severin Boldt
Lis Løwert, Violet Vinter
Vera Gebuhr, Inger Jørgensen
Esper Hagen, Arnold Vinter
John Hahn-Petersen, hr. Stein
Susse Wold, Birgitte 'Gitte' Graa
Benny Hansen, málarin Frede "Fede" Hansen
Hardy Rafn, býráðsskrivarin Godtfred Lund
Tove Maës, Lilly Lund
Paul Hüttel, Herbert Schmidt
Bendt Rothe, barónurin Carl von Rydtger
Preben Mahrt, Albert Arnesen
Niels Martin Carlsen, Daniel Skjern (vaksin)
Jim Erichsen, Daniel Skjern (ungur)
Jacob Dalgaard, Daniel Skjern (stórt barn)
Kristian Rem, Daniel Skjern (barn)
Benedikte Dahl, Ellen Skjern, gift Lamborg (vaksin)
Christine Hermansen, Ellen Skjern, (ung)
Nynne Ubbe, Ellen Skjern, (stórt barn)
Helle Nielsen, Ellen Skjern, (barn)Jens Arentzen, Ulrik Varnæs (vaksin)
Henrik Mortensen, Ulrik Varnæs (strt barn)
Søren Bruun, Ulrik Varnæs (barn)
Camilla Hammerich, Regitze Varnæs (vaksin)
Elisabeth Danneskjold-Samsø, Regitze Varnæs (stórt barn)
Nicla Ursin, Regitze Varnæs (barn)
Morten Grunwald, listamálari Ernst Nyborg
Helge Kjærulff Schmidt, yvirlærari Frederik Andersen
Poul Reichhardt, múrarmeistari Jacob Jessen
Bodil Udsen, frú múrarmeistari Sofie Jessen, fødd Antonsen
Karen-Lise Mynster, Ulla Jacobsen
Ellen Winther Lembourn, Minna Varnæs
Anne Jensen, Gudrun, tænastugenta hjá Skjern 
Birgitte Bruun, Ester, stuepige ved Varnæs og veninde til Agnes
Lene Brøndum, Agnete Hansen, daman hjá Arnold Vinters 
Kirsten Rolffes, Anna Andersen Skjern
Nis Bank-Mikkelsen, Oscar Andersen, bróður/systirsonur hjá lærara Andersen
Finn Storgaard, Gustav Friis
Kirsten Hansen-Møller, Marie Hansen, gift við "Fede"
Hanne Løye, frk. Ilona Mikkelsen, skúlaforstandarinda? (skoleforstanderinde)
Birgitte Federspiel, baronessa Arendse von Rydtger
Lane Lind, Jenny, vinkona hjá Iben Skjerns 
Christiane Rohde, frk. Hollenberg
John Martinus, Holger Jørgensen, fyrrverandi maður hjá Ingeborg Skjern  
John Schelde, Mogens Lamborg
Ann Margrethe Schou, kassadama frk. Mortensen í Korsbæk Bank
Holger Vistisen, bókhaldari Christiansen i Omegnsbanken
Christian Steffensen, bankamaður (fuldmægtig) Poul Kristensen í Omegnsbanken
Thomas Eje, bankamaður (fuldmægtig) Arne Schmidt i Omegnsbanken
Holger Perfort, yvirtænari Olsen á Postgaarden
Esben Pedersen, Sofus "Betjent" Jensen
Lillian Tillegren, Ada, forlova við Bolt, sameigari av Jarnbreytamatstovuni (Jernbanerestauranten)
Preben Harris, borgmeistari Sejersen
Casper Bengtson, Axel Jensen, sonur Agnes og Lauritz
Jens Christian Milbrat, Erik Skjern
Ditte Maria Norup, Helle Varnæs
Arne Hansen, teaturstjóri Hannibal Kagl
Poul Thomsen, fongslulspassari (arrestforvarer)
Nicholas Farrell, Wing Commander Jim Donaldson
Finn Nielsen, N. P. Nielsen, súkkluhandlari
Ole Thestrup, Egil, frælsiskempari av slagnum "de sidste dages hellige"

 Yvirlit yvir teir einstaku partarnar í Matador 
 Tíðarskeið 1 Heitið á partinum Tíðarskeiði har parturin fer fram Handrit Upprunaliga sent í Danmark ár 1.  Den rejsende  1929 Lise Nørgaard 1978 2.   Genboen  1929 Jens Louis Petersen 1978 3.   Skiftedag 1930 Karen Smith 1978 4.   Skyggetanten 1931 Lise Nørgaard 1978 5.   Den enes død 1932 Paul Hammerich 1978 6.   Opmarch  1932 Lise Nørgaard 1978 Tíðarskeið 2 Heitið á partinum Tíðarskeiði har parturin fer fram Handrit Upprunaliga sent í Danmark ár 7.  Fødselsdagen 1933 Lise Nørgaard 1979 8.   Komme fremmede 1934 Karen Smith og Lise Nørgaard 1979 9.   Hen til kommoden 1935 Paul Hammerich 1979 10.   I disse tider 1935 Lise Nørgaard 1979 11.  I klemme  1936 Jens Louis Petersen 1979 12.  I lyst og nød 1936-1937 Lise Nørgaard 1979 Tíðarskeið 3 Heitið á partinum Tíðarskeiði har parturin fer fram Manuskript Upprunaliga sent í Danmark ár 13.  Et nyt liv 1937-1938 Lise Nørgaard 1980 14.  Brikkerne 1938-1939 Lise Nørgaard 1980 15.  At tænke og tro 1939 Karen Smith 1980 16.  Lauras store dag 1940 Lise Nørgaard 1980 17.  De voksnes rækker 1941-1942 Paul Hammerich 1980 18.  Hr. Stein 1943 Lise Nørgaard 1980 Tíðarskeið 4 Heitið á partinum  Tíðarskeiði har parturin fer fram Handrit  Upprunaliga sent í Danmark ár 19.  Handel og vandel 1944 Lise Nørgaard 1981 20.  Den 11. time 1945 Lise Nørgaard 1981 21.  Vi vil fred her til lands 1945 Lise Nørgaard 1981 22.  Det går jo godt 1945-1946 Lise Nørgaard 1981 23.  Mellem brødre  1946 Lise Nørgaard 1981 24.  New Look  1947 Lise Nørgaard 1981

 Slóðir úteftir 

 DR Bonanza - Matador partar 1-24
 Matador Online
 Matador støðini

 Keldur 

 Per Kuskner, Matador - mennesker, myter og minder, People's Press, 2011. ISBN 978-87-7108-450-4.
 Søren Pind. Lise Nørgaard. Et portræt. 2005.
 Lise Nørgaard, Et liv med Matador, DR, 2003 (2. udgave 2007). ISBN 978-87-7680-308-7.

Bólkur:Danskar sjónvarpsrøðir